open-index/open-wikipedia-markdown huggingface dataset:
Lieskovec (okres Humenné)

**Lieskovec** je obec na Slovensku v okrese Humenné.

## Dejiny
Prvá písomná zmienka pochádza z roku 1430 (dedenie stropkovského panstva a dohoda šľachticov z Perína).

Obec mohli byť založiť:
* slovenskí poddaní pred 14. storočím
* šoltýs spolu s usadlíkmi na základe zákupného práva v 14. storočí
* šoltýs priviedol nových obyvateľov do existujúcej dediny

Obyvatelia obce boli zdanení od: 1567 8, 1582 7, 1610 1, 1635 1 porty.

Na prelome 16. a 17. storočia bol Lieskovec stredne veľká obec, počas nasledujúcich rokov postupne obyvatelia chudobneli. Prelom 17. a 18. storočia zastihol Lieskovec v pozícii malej obce. V roku 1715 mal 8 sedliackych usadlostí, v roku 1720 však obec neexistovala (obyvatelia sa buď odsťahovali alebo vymreli).

Kostol je potvrdený od polovice 16. storočia, s katolíckym kňazom. Neskôr v ňom kázali evanjelickí kazatelia (tí sú podľa mena známi v počas 15791666). Ešte na prelome 16. a 17. storočia bol evanjelický. V tom čase šlo o drevený kostol s vežou a tromi zvonmi. Murovaný kostol vznikol koncom 17. storočia. Väčšinu 18. storočia už v obci pôsobili katolícki kňazi. Katolícky kostol bol postavený v rokoch 17941798.

Obec bola v novembri 1944 čiastočne vypálená počas oslobodzovacích bojov. Zhorelo alebo bolo zničených celkom 22 domov.

## Kultúra a zaujímavosti
### Pamiatky
* Rímskokatolícky Kostol najsvätejšieho tela Pána, jednoloďová klasicistická stavba so semgentovým ukončením presbytéria a predstavanou vežou, z rokov 1794 – 1797. Obnovou prešiel v rokoch 1921 a po roku 1949. Interiér je zaklenutý pruskými klenbami. Zariadenie kostola pochádza zo začiatku 20. storočia, okrem krstiteľnice, ktorá je klasicistická z doby vzniku kostola. Súčasťou interiéru je aj krížová cesta z roku 1855 od I. Gubalského. Fasády kostola s nárožnými zaobleniami sú členené lizénami a segmentovo ukončenými oknami. V klenáku vstupného portálu je vročenie 1794. Veža je ukončená ihlancovou helmicou.

## Referencie

## Iné projekty

## Externé odkazy
* 


Kategória:Obce okresu Humenné
Kategória:Obce vypálené počas druhej svetovej vojny na Slovensku
Lukačovce

**Lukačovce** sú obec na Slovensku v okrese Humenné.

## Dejiny
Prvá písomná zmienka o obci pochádza z roku 1543. Názov obce pochádza zo slova Lukač, teda nárečovej podoby mena Lukáš. Obec mohla vzniknúť (a byť pomenovaná) podľa zemana z 13.14. storočia alebo šoltýsa a teda založená na zákupnom práve v 14.15. storočí, čo je pravdepodobnejšie.

Okolo roku 1610 bola obec opustená, neskôr znovu osídlená. V roku 1623 tu žili 2 domácnosti šoltýsov a 2 poddanské. V roku 1715 7 a 1720 9 domácností poddaných.

Obyvatelia obce boli zdanení od: 1567 4, 1582 3, a 1635 0,125 porty.

Obec bola v novembri 1944 vypálená počas povstaleckých bojov, nemeckými vojakmi.

## Kultúra a zaujímavosti
### Pamiatky
* Rímskokatolícky Kostol premenenia Pána, jednoloďová baroková stavba s polkruhovým ukončením presbytéria a predstavanou vežou, z roku 1765. Fasády prešli klasicistickou úpravou. Loď je zaklenutá valenou klenbou s lunetami, presbytérium krížovou klenbou s lunetami. Zariadenie kostola pochádza z konca 19. storočia. Fasády s nárožným zaoblením sú členené pilastrami a polkruhovo ukončenými oknami s profilovanou šambránou. Mohutná veža s terčíkom s hodinami je ukončená ihlancovou helmicou s laternou.

* Židovský cintorín z prelomu 19. a 20. storočia.

## Referencie

## Iné projekty

## Externé odkazy
* 


Kategória:Obce okresu Humenné
Kategória:Obce vypálené počas druhej svetovej vojny na Slovensku
Myslina (okres Humenné)

**Myslina** je obec na Slovensku v okrese Humenné.

## Dejiny
Myslina pravdepodobne „jevstvovala pred 11. storočím a patrila k najstaršej slovienskej skupine sídlisk v okolí.“ Prvá písomná zmienka je z roku 1307. Názov je odvodený od rodového mena Myšľa. Obec patrila Drugetovcom aj počas 17. storočia.

Obyvatelia obce boli zdanení od: 1567 3,75 (sedliaci; želiari a slobodníci daň neplatili), 1582 7,25 (sedliaci), 1610 (sedliaci a želiari) 1,25 a 1635 0,375 porty.

V roku 1623 v Mysline boli 2 šoltýske, 9 sedliackych a 6 želiarskych domácností; 1715 17 a 1720 15 domácností poddaných. Obec mala mlyn.

## Kultúra a zaujímavosti
### Pamiatky
* Rímskokatolícky Kostol povýšenia sv. Kríža, trojloďová pôvodne baroková stavba so segmentovým ukončením presbytéria a predstavanou vežou, z roku 1725. Úpravami prešiel v roku 1763, v roku 1830 bol klasicisticky upravený, v roku 1921 so znakmi neogotiky, ktoré ho charakterizujú dodnes. V nedávnej dobe bol rozšírený na trojloďový, pričom zaniklo historické tvaroslovie fasád. Fasády kostola sú riešené v duchu neskorej moderny, priečelie staršej časti má okná s lomeným oblúkom. Veža je ukončená ihlancovou helmicou.

## Referencie

## Iné projekty

## Externé odkazy
* 


Kategória:Obce okresu Humenné
Nechválova Polianka

**Nechválova Polianka** () je obec na Slovensku v okrese Humenné.

## Kultúra a zaujímavosti
### Pamiatky
* Gréckokatolícky Chrám sv. Michala archanjela, jednoloďová barokovo-klasicistická stavba s pravouhlým ukončením presbytéria a predstavanou vežou, z roku 1788. V obci existoval chrám východného rítu určite už pred rokom 1623, neskôr sa stal uniatským a potom gréckokatolíckym. Ide o príklad chrámov projektovaných tereziánskou stavebnou kanceláriou, charakteristických takmer štvorcovou loďou, pravouhlým presbytériom a predstavanou vežou. Obnovou prešiel v roku 1863 a začiatkom 20. storočia. Interiér je zaklenutý pruskými klenbami. Fasády s nárožným skosením sú hladké s polkruhovo ukončenými oknami. Veža je ukončená barokovou helmicou s laternou.

* Vo Vihorlatskom múzeu v Humennom, v expozícii ľudovej architektúry a bývania je inštalovaná ľudová usadlosť z Nechválovej Polianky. Ide o štvorpriestorový zrubový dom na pôdoryse obdĺžnika s valbovou strechou. 

Súbor:Humenné skansen chałupa 19.08.08 p3.jpg|Usadlosť z Nechválovej Polianky vo Vihorlatskom múzeu


## Referencie

## Iné projekty

## Externé odkazy
* 


Kategória:Obce okresu Humenné
Kategória:Rusínske obce okresu Humenné
Nižná Jablonka

**Nižná Jablonka** je obec na Slovensku v okrese Humenné.

## Kultúra a zaujímavosti
### Pamiatky
* Gréckokatolícky Chrám zosnutia presvätej Bohorodičky, jednoloďová baroková stavba s polkruhovým ukončením presbytéria a predstavanou vežou, z roku 1752. Úpravou v duchu klasicizmu prešiel v roku 1811. V 70. rokoch 20. storočia bol obnovený. Loď je zaklenutá valenou klenbou, presbytérium je plochostropé. Zariadenie chrámu je zo začiatku 20. storočia.  Fasády s nárožným zaoblením sú hladké s polkruhovo ukončenými oknami, ukončené profilovanou korunnou rímsou. Veža s nárožným zaoblením je ukončená barokovou helmicou s laternou. Na os presbytéria je v exteriéri umiestnený oporný pilier.

## Referencie

## Iné projekty

## Externé odkazy
* 


Kategória:Obce okresu Humenné
Peter (prvé meno)

**Peter** je mužské prvé meno. Pôvod má v gréckom slove *Petros* (πέτρος) s významom *skala* alebo *kameň*. Meno vzniklo z prívlastku *pevný ako skala*. Na Slovensku má meniny 29. júna. Ženská obdoba mena je Petra.

## Peter v iných jazykoch
* po taliansky: *Pietro*
* po grécky: *Petros*
* po francúzsky: Pierre
* po španielsky, portugalsky: *Pedro*
* po katalánsky: *Pedre, Pere*
* po maďarsky: *Péter*
* po anglicky, nemecky: *Peter*
* po arménsky: *Bedros*
* po česky: *Petr*
* po rusky: *Пётр (Piotr)*
* po ukrajinsky: *Петро (Petro)*
* po poľsky: *Piotr*; *Piotrek*
* po bulharsky: *Петър (Petăr)*
* po macedónsky: *Петар (Petăr)*
* po srbsky, chorvátsky, slovinsky, bosniacky: *Petar*
* po rumunsky: *Petru*
* po fínsky: *Pekka*
* po arabsky: *Butrus*
* po turecky: *Petrus*
* po švédsky: *Petrus*, *Petter*, *Pelle*, *Per*, *Pär*
* po írsky: *Pearce*, *Pierce*
* po lotyšsky: *Péteris*
* po litovsky: *Petras*
* po faersky: *Pætur*, *Per*, *Petur*
* po islandsky: *Pétur*, *Per*
* po dánsky: *Peter*, *Peder*, *Per*
* po vietnamsky: *Phie-rô*
* po maorsky: *Pita*
* po havajsky: *Pekelo*

## Dátumy menín
* V slovenskom kalendári: 29. jún (Peter a Pavol, Petra)
* V českom kalendári: 22. február (Petr), 29. jún (Petr a Pavel)

## Slávni nositelia
* Svätý Peter, apoštol a prvý pápež
* Peter Veľký, ruský cár
* Peter Stašák, slovenský spevák
* Peter Cmorik, slovenský spevák a hudobník
* Peter Pekarík, Peter Doležaj, Peter Petráš, Peter Štyvar a Peter Ďuriš, slovenskí futbalisti
* Peter Sagan, slovenský cyklista
* Peter Modrovský, tanečník
* Peter Nagy, slovenský spevák a hudobník
* Peter Lipa, slovenský spevák
* Peter Vašek, slovenský spevák
* Peter Marcin, slovenský herec
*Peter Dvorský, slovenský spevák
*Peter Michalica, huslista
*Peter Batthyány, slovenský herec
*Peter Sklár, slovenský herec
*Peter Šimun, slovenský herec
*Peter Kočiš, slovenský herec
*Peter Rúfus, slovenský herec
*Peter Šťastný, hokejista, politik
*Peter Staněk, ekonóm

## Referencie

## Iné projekty

Kategória:Krstné mená
Kategória:Mužské mená
Kategória:Mužské mená gréckeho pôvodu
Maškovce

**Maškovce** () sú obec na Slovensku v okrese Humenné.

## Dejiny
Maškovce pravdepodobne založil šoltýs Maš(e)k s usadlíkmi na základe zákupného práva v druhej polovici 15. alebo na začiatku 16. storočia. Obec patrila Drugetovcom.

Obyvatelia obce boli zdanení od 0,25 porty (1610).

Okolo roku 1635 bola obec opustená alebo vymretá, následne znova osídlená. Okolo roku 1715 bola opätovne spustnutá (bez obyvateľov), ale v roku 1720 mala 9 sedliackych domácností.

## Kultúra a zaujímavosti
### Pamiatky
náhľad|vľavo|upright|Gréckokatolícky chrám sv. Petra a Pavla v Maškovciach
* Gréckokatolícky Chrám sv. Petra a Pavla, jednoloďová barokovo-klasicistická stavba s polygonálnym ukončením presbytéria a predstavanou vežou, z roku 1768. Obnovou prešiel v roku 1882. V roku 1892 bola pristavaná sakristia. Ďalšou obnovou a úpravami prešiel v roku 1922 a 1928. Interiér je plochostropý, presbytérium je kryté konchou. Ikonostas je neobarokový. Fasády sú hladké s polkruhovo ukončenými oknami. Veža má v hornej časti plechový šablónový obklad, ktorý kryje pravdepodobne drevenú konštrukciu. Je ukončená zvonovitou helmicou.

## Referencie

## Iné projekty

## Externé odkazy
* 


Kategória:Obce okresu Humenné
Kategória:Rusínske obce okresu Humenné
Ohradzany

**Ohradzany** je obec na východnom Slovensku v okrese Humenné.

## Polohopis
Obec sa nachádza v južnej časti Nízkych Beskýd v doline vyhĺbenej potokom Ondavka.

## Dejiny
Prvá písomná zmienka o obci Ohradzany pochádza z roku 1317. 

## Kultúra a zaujímavosti
### Pamiatky
* Rímskokatolícky Kostol Nanebovzatia Panny Márie, jednoloďová modernistická stavba s polkruhovým ukončením presbytéria, transeptom a predstavanou vežou, z rokov 1937 – 1939. Stojí na mieste barokovo-klasicistického kostola z roku 1774, ktorý bol zničený požiarom. Fasády kostola nesú prvky individualistickej práce s neogotickým tvaroslovím s prvkami art deka. Na priečelí a transeptoch sú arkádovo radené okná s lomeným oblúkom, alternované nízkymi kruhovými stĺpmi. Veža s nárožnými zaobleniami je ukončená motívom konvexne prehnutej rímsy na spôsob radenia organových píšťal a ihlancovou helmicou. Podvežie na pôdoryse polkruhu je tvorené priebežnou markízou tvorenou malými segmentmi, nad ktorú sú dve spomínané arkádové okná.

## Ocenenia

## Osobnosti obce
### Rodáci
* Alojz Tkáč (* 1934 - † 2023), prvý arcibiskup Košickej arcidiecézy.

## Referencie

## Iné projekty

## Externé odkazy
* 


Kategória:Obce okresu Humenné
Kategória:Obce vypálené počas druhej svetovej vojny na Slovensku
Nižná Sitnica

**Nižná Sitnica** je obec na Slovensku v okrese Humenné.

## Dejiny
Obec bola v novembri 1944 vypálená za pomoc partizánom, nemeckými vojakmi. Zhorelo 66 domov a 69 hospodárskych budov.

## Kultúra a zaujímavosti
### Pamiatky
* Mohylník, archeologická lokalita z obdobia eneolitu v praveku. Lokalita nebola doposiaľ skúmaná. 

## Referencie

## Iné projekty

## Externé odkazy
* 


Kategória:Obce okresu Humenné
Kategória:Obce vypálené počas druhej svetovej vojny na Slovensku
Porúbka (okres Humenné)

**Porúbka** je obec na Slovensku v okrese Humenné.

## Polohopis
Obec Porúbka je najjužnejšou obcou okresu Humenné. Leží 11 km na JJV od okresného mesta. Nachádza sa vo Vihorlatských vrchoch na potoku Ptava, v nadmorskej výške   Východne od obce prechádza hranica vojenského obvodu Valaškovce. Susedné obce sú: Oreské na západe, Trnava pri Laborci na juhozápade, Chlmec na severozápade, Ptičie na severovýchode a Vinné na juhu.
Približne  9 km Vinianske jazero, cca 11 km Kyjovský prales, cca 15 km Zemplínska šírava a cca 20 km najvyšší vrchol pohoria Vihorlat  .

## Dejiny

Obec bola v novembri 1944 vypálená nacistami za pomoc poskytnutú partizánom. Úplne zhorelo 53 a čiastočne 8 domov.

## Kultúra a zaujímavosti
### Pamiatky
* Gréckokatolícky Chrám narodenia presvätej Bohorodičky, jednoloďová barokovo-klasicistická stavba s polkruhovým ukončením presbytéria a predstavanou vežou, z roku 1817. Obnovou prešiel v roku 1926. V nedávnej dobe bola ku kostolu pristavaná južná prístavba. Interiér je zaklenutý pruskými klenbami. Podvežie je zaklenuté hrebienkovou klenbou. Nachádza sa tu oltár a ikonostas zo začiatku 20. storočia. Fasády sú hladké s polkruhovo ukončenými oknami. Veža je ukončená ihlancovou helmicou.

## Referencie

## Iné projekty

## Externé odkazy
* 


Kategória:Obce okresu Humenné
Kategória:Obce vypálené počas druhej svetovej vojny na Slovensku
Prituľany

**Prituľany** je obec na Slovensku v okrese Humenné.

## Dejiny
Obec bola v novembri 1944 vypálená nacistami za pomoc poskytnutú partizánom. Zhoreli všetky domy aj s hospodárskymi budovami..

## Kultúra a zaujímavosti
### Pamiatky
* Gréckokatolícky Chrám sv. Kozmu a Damiána, jednoloďová neobaroková stavba s pravouhlým ukončením presbytéria a predstavanou vežou, z roku 1925. Stojí na mieste staršej barokovej stavby z roku 1777. Ide o mladší príklad tradičného trojpriestorového lemkovského chrámu. Fasády s polkruhovo ukončenými oknami sú hladké. Veža je ukončená barokovou helmicou s laternou. Nad loďou je taktiež umiestnený sanktusník.

## Referencie

## Iné projekty


Kategória:Obce okresu Humenné
Kategória:Rusínske obce okresu Humenné
Kategória:Obce vypálené počas druhej svetovej vojny na Slovensku
Ptičie

**Ptičie** je obec na Slovensku v okrese Humenné.

## Polohopis
Ptičie sa nachádza pod Vihorlatskými vrchmi v údolí Ptavy. Zo severu je ohraničené vrchom Humenská (a NPR Humenská) na severozápade sa nachádza NPR Humenský sokol a na juhu a juhovýchode sa rozprestiera pohorie Vihorlat s najvyšším vrchom tohto regiónu Vihorlat, ktorý má nadmorskú výšku 1074 m n. m.

## Dejiny
V historických prameňoch je Ptičie ako osada uvedené od roku 1273, ako obec od roku 1451. V kronike sa spomína aj hrad Peteche, ten však časom zanikol. Podľa tradície stál v lokalite Sobutka. Od 17. do polovice 19. storočia patrilo Ptičie Csákyovcom, neskôr Szapáryovcom. Obyvatelia obce sa živili prevažne prácou v lesoch a poľnohospodárstvom. Koncom 19. a začiatkom 20. storočia tu mali majetky Andrássyovci, ku ktorým patrili aj kúpele Szirtalja, ktoré navštevovali mnohí z okolia. Spomínané kúpele sa nachádzali na miestach dnešnej opustenej reštaurácie na Podskalke. V rokoch 1900 - 1910 sa veľa obyvateľov vysťahovalo za prácou do USA, Kanady či Argentíny. V obci Ptičie sa narodila slovenská matka slávneho amerického herca Paula Newmana Terézia Fecková.

## Kultúra a zaujímavosti
### Pamiatky
* Rímskokatolícky Kostol mena Panny Márie, jednoloďová neogotická stavba s polygonálnym ukončením presbytéria a vežou tvoriacou súčasť jej hmoty, z rokov 1850 – 1852. Stojí na mieste staršej budovy z roku 1758, podľa iného zdroja z roku 1802. Obnovou prešiel v 80. rokoch 19. storočia a v roku 1933. V nedávnej dobe (2006-2007) bol radikálne prestavaný, keď bolo zbúrané staré presbytérium a kostol bol rozšírený. Interiér je zaklenutý pruskými klenbami. Nachádza sa tu jednomanuálový organ značky Rieger z roku 1938. Fasády kostola sú členené oknami s lomeným oblúkom a šambránami. Vstupný portál je riešený ako ústupkový. Veža je ukončená ihlancovou helmicou.

## Referencie

## Iné projekty

## Externé odkazy
* 


Kategória:Obce okresu Humenné
Rohožník

**Rohožník** môže byť:

* obec v okrese Humenné, pozri Rohožník (okres Humenné)
* obec v okrese Malacky, pozri Rohožník (okres Malacky)
* prítok Oľky, pozri Rohožník (potok)
Rohožník (okres Humenné)

**Rohožník** je obec na Slovensku v okrese Humenné.

## Kultúra a zaujímavosti
### Pamiatky
* Gréckokatolícky Chrám nanebovstúpenia Pána, jednoloďová neobaroková stavba s polkruhovým ukončením presbytéria a malou strešnou vežou, z roku 1912. Obnovou prešiel v roku 1928.  Fasády s polkruhovo ukončenými oknami sú členené lizénovými rámami. Veža s oplechovaním a segmentovo ukončeným rezonančným otvorom s podseknutím je ukončená barokovou helmicou.

## Ocenenia

## Referencie

## Iné projekty

## Externé odkazy
* 


Kategória:Obce okresu Humenné
Kategória:Rusínske obce okresu Humenné
Kategória:Obce vypálené počas druhej svetovej vojny na Slovensku
Papín

**Papín** je obec na Slovensku v okrese Humenné.

## Kultúra a zaujímavosti
### Pamiatky
* Rímskokatolícky Kostol nanebovzatia Panny Márie, jednoloďová baroková stavba s polygonálnym ukončením presbytéria a predstavanou vežou, z roku 1756. Úpravami prešiel v roku 1846. V roku 1998 bola pristavaná južná prístavba. Interiér je zaklenutý pruskými klenbami. V interiéri sa nachádza barokový oltár s centrálne umiestnenou sochou nanebovzatia Panny Márie. Fasády kostola sú hladké so segmentovo ukončenými oknami. Veža je ukončená ihlancovou helmicou.

* Vojenský cintorín z prvej svetovej vojny, založený v roku 1917. Obnovou prešiel v rokoch 2016 – 2017. Na cintoríne je pochovaných 286 vojakov v 90 hroboch. Nachádza sa na kopci, východne od južnej časti obce.

## Osobnosti obce
### Rodáci
* Ján Patarák (* 1936 – † 2019), prozaik, scenárista, dramatik
* Michal Chuda (* 1947), básnik, editor, prekladateľ
* Václav Pankovčín (* 1968 – † 1999), prozaik a publicista

### Pôsobili tu
* Milan Zelinka (* 1942), spisovateľ. Obec Papín vo svojich dielach nazýval Tinkovce.

## Referencie

## Ďalšia literatúra
* 

## Iné projekty

## Externé odkazy
* 


Kategória:Obce okresu Humenné
Ruská Kajňa

**Ruská Kajňa** je obec na Slovensku v okrese Humenné.

## Polohopis
Nachádza sa približne 30 km od najbližšieho mesta, ktorým je Humenné. V blízkosti sa nachádzajú aj mestá Vranov nad Topľou a Medzilaborce. V susedstve Ruskej Kajne sa nachádzajú obce Pakostov, Oľka a Ruská Poruba. Leží v údolí rieky Oľka.

### Vodné toky
Obcou preteká rieka Oľka, ktorá sa pravidelne vylieva zo svojho koryta. Rieka Oľka preteká približne stredom obce. Do nej sa práve v strede vlievajú ďalšie dve menšie vodné toky.

## Dejiny
Obec sa prvýkrát spomína v urbári Stropkovského panstva z roku 1557. Z neho sa dozvedáme, že po dohode so šľachticom Gabrielom z Perína dedinu založil nemenovaný šoltýs so štyrmi poddanskými rodinami. V stredoveku patrila k Čičvianskemu panstvu. Neskôr však prešla pod správu panstva Stropkov. Patrila aj Pethőovcom. V rokoch 1713 – 1715 sa útekom poddaných úplne vyľudnila. V rolu 1720 boli v obci iba dve domácnosti. Až v roklu 1787 počas prvého celokrajinského sčítania ľudu mala obec Ruská Kajňa 16 domov a okolo 130 obyvateľov. Ďalší súpis obyvateľstva sa konal v roku 21 domov a 168 obyvateľov. V roku 1869 mala obec 103 obyvateľov. Tento pokles mohol súvisieť s morom, chorobami alebo nejakými nepokojmi. V roku 1910 mala obec už 175 obyvateľov. V minulosti sa obyvatelia venovali typickým prácam. Zaoberali sa poľnohospodárstvom, výrobou dreveného uhlia a lesnými prácami. Do roku 1918 obec administratívne patrila do zemplínskej stolice. Obec zasiahla prvá aj druhá svetová vojna. Druhá svetová vojna mala však väčšie následky. Za I. ČSR sa ráz obce nezmenil. Ako partizánsku obec ju Nemci 21. novembra 1944 celú vypálili. Bola vyznamenaná Pamätnou medailou SNP. Až po roku 1945 v obci opäť začína prekvitať život. V obci sa opäť začínajú budovať domy a opravovať poškodené stavby. JRD (Jednotné roľnícke družstvo) bolo založené v roku 1956. Časť obyvateľstva pracovala v priemyselných podnikoch v Košiciach, Humennom, Svidníku a Medzilaborciach.

## Názov
**Vývin názvu obce**
* 1582 – *Kaynya*
* 1773 – *Kayna*
* 1808 – *Ruská Kajna* 
* od 1927 – *Ruská Kajňa*

## Kultúra a zaujímavosti
### Pamiatky
* Gréckokatolícky Chrám sv. Michala archanjela, jednoloďová barokovo-klasicistická stavba s polkruhovým ukončením presbytéria a predstavanou vežou, z roku 1800. Podľa iného zdroja pochádza z roku 1824. Obnovou prešiel v roku 1924. Interiér je zaklenutý valenou klenbou. Zariadenie chrámu je z konca 19. storočia. Fasády s nárožným zaoblením sú členené lizénami a polkruhovo ukončenými oknami so šambránami. Veža s nárožným zaoblením a lizénami je ukončená barokovou helmicou s laternou. Nad loďou je umiestnený sanktusník.

## Ocenenia

## Referencie

## Iné projekty

## Externé odkazy
* 


Kategória:Obce okresu Humenné
Kategória:Rusínske obce okresu Humenné
Kategória:Obce vypálené počas druhej svetovej vojny na Slovensku
Slovenská Volová

**Slovenská Volová** je obec na Slovensku v okrese Humenné.

## Polohopis
Obec z roku 1451 leží na východe Ondavskej vrchoviny, vo výške 173 m. Rozloha chotára je 866 ha. V 113 domoch žije 557 obyvateľov. V oblasti Rybníky sú výborné podmienky na rekreáciu.

## Občianska vybavenosť
Nachádza sa tu moderný rímskokatolícky Kostol navštívenia Panny Márie z roku 1973.

## Referencie

## Iné projekty

## Externé odkazy
* 


Kategória:Obce okresu Humenné
Sopkovce

**Sopkovce** sú obec na Slovensku v okrese Humenné.

## Kultúra a zaujímavosti
### Pamiatky
* Gréckokatolícky Chrám sv. Mikuláša, jednoloďová klasicistická stavba s pravouhlým ukončením presbytéria a predstavanou vežou, z roku 1770. Ide o príklad chrámov projektovaných tereziánskou stavebnou kanceláriou, charakteristických takmer štvorcovou loďou, pravouhlým presbytériom a predstavanou vežou. Presbytérium je zaklenuté valenou klenbou, loď má pruské klenby. Obnovou prešiel v roku 1894 a 1947. Zariadenie chrámu pochádza z 90. rokov 19. storočia. Fasády s polkruhovo ukončenými oknami sú hladké. Veža je ukončená barokovou helmicou s laternou.

## Referencie

## Iné projekty

## Externé odkazy
* 


Kategória:Obce okresu Humenné
Topoľovka

**Topoľovka** je obec na Slovensku v okrese Humenné.

## Kultúra a zaujímavosti
### Pamiatky
* Mohylník, archeologická lokalita z poveľkomoravského obdobia pozostávajúca z 34 mohýl z doby vzniku v 10. storočí. 

* Gréckokatolícky Chrám narodenia presvätej Bohorodičky, jednoloďová klasicistická stavba s pravouhlým ukončením presbytéria, bez veže, z roku 1781. Strohou formou pripomína tolerančné evanjelické kostoly. Obnovou prešiel v roku 1901. Zariadenie chrámu pochádza zo začiatku 20. storočia. Fasády s polkruhovo ukončenými oknami sú členené lizénovými rámami.

* Rímskokatolícky Kostol nanebovzatia Panny Márie, trojloďová pôvodne klasicistická stavba s polygonálnym ukončením presbytéria a predstavanou vežou, z roku 1848. V roku 1864 bola pristavaná veža. Obnovou prešiel v rokoch 1910, 1921 a 1946, keď bol rozšírený o bočné lode. Súčasná úprava kostola je v štýle neogotiky. Hlavná loď je zaklenutá dvoma poľami pruskej klenby, presbytérium krížovou hrebienkovou klenbou. Zariadenie kostola pochádza z prelomu 19. a 20. storočia. Fasády sú členené opornými piliermi a oknami s lomeným oblúkom. Veža je ukončená ihlancovou helmicou.

Súbor:Topol'ovka cerkiew (stara) 19.08.08 p.jpg|Chrám narodenia presvätej Bohorodičky
Súbor:Topol'ovka kościół 19.08.08 p.jpg|Kostol nanebovzatia Panny Márie


## Partnerské mestá
* Gmina Bukowsko – oficiálne partnerstvo

## Referencie

## Iné projekty

## Externé odkazy
* 


Kategória:Obce okresu Humenné
Turcovce

**Turcovce** sú obec na Slovensku v okrese Humenné.

## Dejiny
6. novembra 1944 bola obec za pomoc partizánom, vypálená nemeckými vojakmi. Zhorela celá obec.

## Kultúra a zaujímavosti
### Pamiatky
* Rímskokatolícky Kostol mena Panny Márie, jednoloďová barokovo-klasicistická stavba s polkruhovým ukončením presbytéria a predstavanou vežou, z roku 1770. Obnovou prešiel na konci 19. storočia a v roku 1936. Interiér kostola je plochostropý, podvežie je kryté valenou klenbou. Zariadenie kostola je novodobé. Fasády sú hladké s polkruhovo ukončenými oknami. Veža s polkruhovo ukončenými oknami s podseknutím je ukončená ihlancovou helmicou.

## Referencie

## Iné projekty

## Externé odkazy
* 


Kategória:Obce okresu Humenné
Kategória:Obce vypálené počas druhej svetovej vojny na Slovensku
Veľopolie

**Veľopolie** je obec na Slovensku v okrese Humenné.

## Polohopis
Obec je časťou prešovského kraja. Obec leží na južnom okraji Nízkych Beskýd v doline Laborca. Hospodári na katastri o rozlohe 786 ha. V obci žije 360 obyvateľov a je tu 79 trvale obývaných obydlí.

## Referencie

## Iné projekty

## Externé odkazy
* 


Kategória:Obce okresu Humenné
Vyšná Sitnica

**Vyšná Sitnica** je obec na Slovensku v okrese Humenné.

## Dejiny
Obyvatelia obce sa aktívne zúčastnili protifašistického odboja. V jej okolí pôsobila partizánska jednotka Čapajev. Občania zásobovali partizánov potravinami, šatstvom, poskytovali im ubytovanie a robili im spojky. Dňa 24. novembra 1944 fašisti dedinu prepadli a vypálili. Celkom zhorelo 80 domov i s hospodárskymi budovami a čiastočne tri domy. Piatich občanov odvliekli na nútené práce.

## Kultúra a zaujímavosti
### Pamiatky
* Rímskokatolícky Kostol ružencovej Panny Márie, jednoloďová neobaroková stavba s polkruhovým ukončením presbytéria a malou strešnou vežou, z roku 1892. Stojí na mieste barokového kostola z roku 1767, ktorého časť murív bola využitá pri stavbe súčasného kostola.  Priečelie je členené lizénovými rámami a párom ník s barokovými sochami sv. Petra a Pavla. Nad portálom je vročenie 1892 a termálne okno. Štít priečelia je konkávno-konvexne ukončený. Veža je ukončená ihlancovou helmicou.

## Ocenenia

## Referencie

## Iné projekty

## Externé odkazy
* 


Kategória:Obce okresu Humenné
Kategória:Obce vypálené počas druhej svetovej vojny na Slovensku
Závadka

**Závadka** môže byť:
* obec v okrese Brezno, pozri Závadka nad Hronom
* obec v okrese Gelnica, pozri Závadka (okres Gelnica)
* obec v okrese Humenné, pozri Závadka (okres Humenné)
* obec v okrese Michalovce, pozri Závadka (okres Michalovce)

## Pozri aj
* Závada
Závadka (okres Humenné)

**Závadka** je obec na Slovensku v okrese Humenné.

## Polohopis
Závadka leží vo východnom okraji Ondavskej vrchoviny v strednej časti Ondavky, v nadmorskej výške okolo 152 m.

## Dejiny
Najstaršie správy o Závadke vznikli v polovici 16. storočia v súvislosti s riešením vlastníckych vzťahov medzi Drughetovcami k ich dedičnému brekovsko-humenskému panstvu, na ktorom vtedy jestvovala aj táto dedina.

Zapísaná bola nepochybne už v listine v roku 1543, ale príslušná časť riadku je poškodená a text nečitateľný. 
V roku 1548 mala názov Zawathka, Zawoda a v roku 1549 Zawatka. Jej názov je charakteristická pre dediny založené šoltýsmi a poddanými. Na neskorý výskyt dokladov sa predpokladá, že ju založili koncom 15. storočia, prípade v prvých desaťročiach 16. storočia. V najstarších listinách vystupuje obec pod názvom Zamotka, pri založení v roku 1556 bol v obci mlyn, kaštieľ a 3 domy. 

Sídlisko malo v roku 1600 obývané a zdanené 4 poddanské domy. Na prelome 16. a 17 storočia bola Závadka malou dedinou s poddanským obyvateľstvom. 

Závadka začiatkom 17. storočia poddanské obyvateľstvo opustili alebo v roku 1610 vyhorela. V susedstve alebo v blízkosti Závadky jestvovali v stredoveku dediny Blažovce a Ondračovce. 
Obec patrila panstvu Valentína Drugetha, ktorý býval v Humennom. Zomrel v roku 1609, preto Závadku spravoval v rokoch 1610 –1620 Juraj Drugeth. V roku 1808 mala názov Homonnazavod až do roku 1918.

## Kultúra a zaujímavosti
### Pamiatky
* Rímskokatolícky Kostol sv. Cyrila a Metoda, jednoloďová historizujúca stavba s polkruhovým ukončením presbytéria a predstavanou vežou, z roku 1962. Nesie prvky doznievajúceho gotizujúceho vnímania. V interiéri sa nachádza jednomanuálový organ od  Henricha Schiffnera z prelomu 19. a 20. storočia pochádzajúci z neznámej českej lokality. Fasády sú členené slepou arkádou s lomeným oblúkom, okná sú taktiež polkruhovo ukončené. Veža je ukončená ihlancovou helmicou.

## Referencie

## Iné projekty

## Externé odkazy
* 


Kategória:Obce okresu Humenné
Závada (okres Humenné)

**Závada** je obec na Slovensku v okrese Humenné.

## Dejiny
Počas prvej svetovej vojny bola obec postihnutá bojmi, keď do priestoru dnešných najvýchodnejších okresov Slovenska vrátane okresov Stropkov a Medzilaborce prenikli ruské vojská.   

Druhá svetová vojna zasiahla obec hlavne druhej polovici roka 1944. Od polovice septembra sa v obci usídlil štáb partizánskeho zväzku Čapajev po presune zväzku zo Slánskych vrchov. Obec sa stala centrom tzv. partizánskej oblasti nachádzajúcej sa v Ondavskej vrchovine. Neďaleko obce bolo zriadené aj partizánske letisko.

## Kultúra a zaujímavosti
### Pamiatky
* Gréckokatolícky Chrám sv. archanjela Michala, jednoloďová neobaroková stavba s polygonálnym ukončením presbytéria a predstavanou vežou, z roku 1927. Stojí na mieste staršej drevenej stavby z roku 1698. Obnovou prešiel v roku 1968, 1973 a 2000. Loď je zaklenutá valenou klenbou, presbytérium konchou. Fasády sú členené lizénami a polkruhovo ukončenými oknami. Veža s lizénami je ukončená zvonovitou helmicou s laternou.

* Cintorín vojnový z prvej svetovej vojny. Cintorín je situovaný do blízkosti Chrámu sv. Michala archanjela. Nachádza sa tu 23 hrobov.

* Pamätník s hrobom piatich príslušníkov partizánskeho zväzku Čapajev, občanov Sovietskeho zväzu, ktorí boli odsúdení na základe vykonštruovaných obvinení zo zrady a popravení. V polovici 60. rokov 20. storočia boli všetci piati rehabilitovaní. Pomník nad hrobom pochádza z roku 1967.

## Ocenenia

## Referencie

## Iné projekty

## Externé odkazy
* 
* Památník a hrob partizánov zo zväzku Čapajev - Spolok pre vojenské pietne miesta.


Kategória:Obce okresu Humenné
Kategória:Rusínske obce okresu Humenné
Kategória:Obce vypálené počas druhej svetovej vojny na Slovensku
Čabalovce

**Čabalovce** () sú obec na Slovensku v okrese Medzilaborce.

## Zemepisné a prírodné prostredie
Čabalovce a Sterkovce, tvoriace od konca 19. storočia jednu obec Čabalovce, sa zemepisne nachádzajú v severovýchodnej časti východného Slovenska, pod svahmi beskydských vrchov Chránenej krajinnej oblasti Východné Karpaty. Ležia v Medzilaboreckej brázde Nízkych Beskýd, v doline hornej časti potoka Vilšava, ktorý z ľavej strany steká do rieky Laborec. Celková rozloha územia Čabaloviec a Sterkoviec predstavuje 2 140 ha.

## Dejiny
Obec vznikla v 15. storočí na základe písomných správ o osídľovaní územia severného Zemplína a o šľachtických rodoch, ktorým toto územie patrilo. Preto aj prvá písomná zmienka o Čabalovciach a Sterkovciach z roku 1494 nie je písomným dokumentom o ich založení, ale iba o tom, že vtedy už patrili zemepánovi Mikulášovi Erdődy-Bakóczimu zo Zbudze. Správa bola uvedená v súvislosti s majetkovým sporom tohto šľachtického rodu s majiteľmi humenského panstva, členmi šľachtického rodu Drugetovcov.

Čabalovce s Sterkovce sa v písomných materiáloch prvýkrát spomínajú v roku 1494 – Čabalovce pod názvom „Chabaloch“ a Sterkovce – „Sterkocz“.

Chrám v obci pochádza z roku 1741.

## O spôsobe života našich predkov
Okrem obila a zemiakov si ľudia na zimu pripravovali sušené ovocie, hrušky, jablká, slivky, huby, ba aj trnky. Spolu s poľnohospodárstvom sa ľudia v minulosti venovali chovu dobytka a najmä oviec. Oblečenie si ľudia vyrábali iba z domáceho plátna, pre ktoré už oddávna pestovali konope a ľan. Bývanie našich predkov bolo veľmi jednoduché. Žili v drevených domoch prikrytých slamou, ktoré si sami stavali.

## Referencie

## Iné projekty


Kategória:Obce okresu Medzilaborce
Kategória:Rusínske obce okresu Medzilaborce
Čabiny

**Čabiny** (rusín. Чабины) sú obec na Slovensku v okrese Medzilaborce.

## Polohopis
Územie obce Čabiny sa nachádza v Nízkych Beskydách v doline Laborca. Nadmorská výška v strede obce je 250 m n. m. a v chotári 240 – 638 m n. m. Povrch chotára je mierne členitý a tvoria ho vrstvy treťohorného flyšu a štvrtohorné náplavy Laborca. Na okraji obce sa nachádza súvislý les s prevahou buka a brezy.

## Dejiny
Vznik obce súvisí s pastiermi, ktorí tu odlesnili veľké množstvo rozľahlých bukových pralesov. Neskôr tunajšie košiare nahradili pastiersko-roľnícke usadlosti. Tie vytvorili samostatné obce – Nižné Čabiny, Stredné Čabiny a Vyšné Čabiny. Usadlosti postupne zanikali – posledná sídlila v lokalite Hŕbok Čabiny, ktorá do zlúčenia s Nižnými Čabinami v roku 1913 existovala samostatne.

*Vyšné Čabiny* vznikli v roku 1478 pod názvom Chebinye. Od 16. až do začiatku medzivojnového obdobia používali viaceré názvy (Felsew Chebynye, Felsó – Csebinye, Felseu Chebinie, Felso Cebin, Felschö – Cschebinye, Horní Čebině, Czebyne Horny, Felsöcsebénye...). Obec patrila spočiatku humenskému panstvu, neskôr Barkóciovcom, Andrášiovcov a Szirmayovcom. V roku 1920 obec nadobudla pomenovanie *Vyšné Čabine* a medzi rokmi 1927 – 1964 bol používaný tvar *Vyšné Čabiny*.

*Nižné Čabiny* vznikli v roku 1478 pod názvom Alsochebenye. Od 16. až do začiatku medzivojnového obdobia bol názov obce niekoľkokrát menený (Also Chebinye, Alsó – Csebinye, Nižne Czebinye, Dolní Čebině, Czebyne Dolny, Alsócsebinye...). Obec bola najskôr rozdelená medzi humenské panstvo a ďalšie ako Izbugyaiovci, Barkóciovci...  Drevený pravoslávny chrám existoval určite v 15. a dokázateľne v 16. storočí. V roku 1913 sa súčasťou Nižných Čabín stala lokalita Hŕbok Čabiny, ktorá bola sídlom poslednej tunajšej usadlosti. Počas prvej svetovej vojny bola obec ruskou armádou v rokoch 1914 – 1915 zničená. V roku 1920 nadobudla pomenovanie *Nižné Čabine* a medzi rokmi 1927 – 1964 bol používaný tvar *Nižné Čabiny*. Počas obdobia prvej Československej republiky sa tunajší obyvatelia zaoberali výrobou rastlinného oleja.

Počas obdobia prvej Česko-slovenskej republiky sa obyvatelia oboch obcí zameriavali na poľnohospodárstvo, napríklad na výrobu rastlinného oleja. V čase Slovenského národného povstania na území súčasných Čabín operovali partizánske skupiny (21. septembra 1944 vyhodili do vzduchu nemecký nákladný vlak). Počas oslobodzovacích bojov zhorelo 13 domov.

Súčasná obec vznikla v roku 1964 zlúčením Vyšných a Nižných Čabín.

## Osobnosti
* Anatolij Kralickij – bol rusínsky spisovateľ a baziliánsky mních.
* Michal Čabala – bol rusínsky akademický maliar.

## Referencie

## Iné projekty

## Externé odkazy
* 

## Zdroje
* Čabiny – oficiálna stránka obce.
* .


Kategória:Obce okresu Medzilaborce
Kategória:Rusínske obce okresu Medzilaborce
Kategória:Obce vypálené počas druhej svetovej vojny na Slovensku
Čertižné

**Čertižné** je obec na Slovensku v okrese Medzilaborce.

## Dejiny

### Udalosti

* 1914-1915 zničenie obce počas ruskej ofenzívy
* 13. marec 1935 – Čertižniansko-haburská vzbura – vznikla ako odpor miestnych proti exekúciam, na potlačenie vzbury bolo povolaných 230 policajtov, ktorí zatkli desiatky obyvateľov, z toho 62, medzi nimi 2 ženy, bolo odsúdených
* september 1944 obec bola vypálená počas povstaleckých bojov, nemeckými vojakmi.
* 8. október 1944 obec oslobodili vojská IV. ukrajinského frontu

### Vývoj názvu obce
* 1431 prvá zmienka ako Cherthws
* 1773 doložená ako Czertissne
* 1786 ako Čertissneye
* , Csertész
* 1920 ako Čertiažne
* 1927 ako Čertižné

Čertižné je najmladšia obec v doline rieky Laborec.

## Osobnosti obce

### Rodáci
* Ján Perger  (* 1819 - † 1876), košický rímskokatolícky biskup
* Jozef Minárik (* 1922 - † 2008),  slovenský literárny historik
* Eliáš Galajda (* 1931 - † 2017), slovenský spisovateľ ukrajinskej národnosti

### Pôsobili tu

*Adolf Ivanovič Dobriansky  (* 1817 – † 1901), rusínsky národný  buditeľ, žil v Čertižnom po odchode do dôchodku v r. 1867 až do r. 1881, kedy sa presťahoval do Ľvova, zomrel v Innsbrucku v r. 1901, pochovaný je  v Čertižnom.
* Július Stavrovskij  (* 1850 – † 1899), rusínsky národný pracovník, grekokatolícky kňaz pôsobiaci v obci v rokoch 1879 – 1899, pochovaný v Čertižnom

## Referencie

## Pozri aj
* Zoznam kultúrnych pamiatok v obci Čertižné

## Iné projekty

## Externé odkazy
* 


Kategória:Obce okresu Medzilaborce
Kategória:Rusínske obce okresu Medzilaborce
Kategória:Obce vypálené počas druhej svetovej vojny na Slovensku
Kalinov (okres Medzilaborce)

**Kalinov** () je obec nachádzajúca sa na Slovensku v okrese Medzilaborce v Prešovskom kraji.

## Polohopis
Laborecká vrchovina – Nízke Beskydy – Východné Karpaty

## Prírodné pomery
Nadmorská výška stredu obce je 453 m n. m. a 400845 m n. m. v katastri. Obec leží v doline Hlbokého potoka pri štátnej hranici s Poľskom,  severovýchodne od Medzilaboriec.

Susedí s katastrami obcí Medzilaborce a Habura a Poľskom. Výrazne členitý povrch tvorí treťohorný flyš. Prevláda súvislý les – buk, breza.

## Dejiny
V archívnych písomnostiach sa po prvý raz spomína v roku 1595. Obec v druhej polovici 16. storočia humenskí magnáti Drugetovci, ktorí v tomto kraji vládli od r. 1321 do 1684. Patrili im rozsiahle zemplínske majetky. V 17. st. po Drugetovcoch obec patrila rodinám Čákiovcov a neskoršie Sirmaiovcom. V stredovekých listinách sa obec objavuje pod názvom Kalenó. Pravdepodobne názov obce pochádza od kaliny (ker s červenými plodmi, lat. Viburnum).

Z rímskej doby sa v Kalinove našiel vzácny poklad, z ktorého sa zachovalo 21 mincí o celkovej váhe 1,5 – . Tento nález potvrdzuje jestvovanie cesty z Potisia k Baltu.

Obec Kalinov bola v rokoch druhej svetovej vojny, prvou oslobodenou obcou na území Česko-Slovenska. Od nemeckých nacistov ju 21. septembra 1944 oslobodili vojaci Červenej armády z 315. gardového streleckého pluku pplk. J. A. Kostina a 327. horského streleckého pluku mjr. I. M. Morgunovského.

## Kalinovský poklad
V roku 1934 bol v Kalinove nájdený poklad rímskych mincí. Zachovalo sa z neho 21 kusov mincí z obdobia od roku 104 do roku 194 po Kristovi. Poklad obsahuje razby cisárov Trajána (98 - 117 po Kr.), Hadriána (117 - 138 po Kr.), Antónia Pia (138 - 161 po Kr.), Faustíny staršej (140 po Kr.), Marka Aurélia ((161 - 180 po Kr.), Commoda (180 - 192 po Kr.) a Septima Severa (193 - 211 po Kr.). Predpokladá sa, že poklad sa do zeme dostal okolo roku 200 po Kr. 

## Turistika
Jedinečná príroda, vhodné prírodné podmienky a iné dannosti poskytujú priestor pre rôzne aktivity. Je možné využívať lyžiarske zjazdovky v okolí, trate pre bežecké lyžovanie, turistické a cykloturistické trasy, ihriská.

Špeciálne vynikajúce vlastnosti klímy, pokojné, tiché prostredie predurčujú príjemné strávenie dovolenky doplnené o rôzne typy pohybových aktivít. 

Za pozornosť stojí Múzeum moderného umenia Andy Warhola, ktoré sa nachádza v neďalekých Medzilaborciach ako aj Monastier a kaštieľ v Krásnom Brode.

## Pamiatky
V súpise pamiatok Slovenska je gréckokatolícky chrám Zosnutia Presvätej Bohorodičky z 18. storočia. V obci sa  nachádza množstvo pamätníkov z 2. svetovej vojny.

## Referencie

## Iné projekty

## Externé odkazy
* 
* Laborecko.net 


Kategória:Obce okresu Medzilaborce
Kategória:Rusínske obce okresu Medzilaborce
Krásny Brod

náhľad|Ikonostas v gréckokatolíckej cerkvi v Krásnom Brode, fotografia z r. 1996
**Krásny Brod** () je obec na Slovensku v okrese Medzilaborce.

Neďaleko obce sa nachádzajú ruiny Monastiera Zostúpenia Svätého Ducha zo 14. storočia. Neďaleko od ruín pôvodného monastiera bol vybudovaný nový baziliánsky monastier a chrám, kde je umiestnená aj zázračná ikona krásnobrodskej Bohorodičky.

V obci sa nachádza kaštieľ, ktorý je chránenou kultúrnou pamiatkou.

V blízkosti zrúcaniny monastiera, 50 metrov východne od kaplnky je vojnový cintorín z prvej svetovej vojny, ktorý v minulosti mal  pôdorys štvorca v strede s latinským krížom. Na vojenskom pohrebisku je 10 masových hrobov s neznámym počtom pochovaných vojakov. Je tu tiež aj 90 hrobov vojakov  neznámej identity pochovaných samostatne. Dovedna na cintoríne je pochovaných približne 1 006 neznámych vojakov Rakusko-Uhorskej armády a Cárskej ruskej armády.

V obci žil rusínsky spisovateľ Michal Šmajda, nositeľ štátneho vyznamenania Pribinovho kríža tretieho rádu.

V minulosti sa v obci konali špecializované trhy. Tovarom tu boli ženy. Obvykle na Turíce prichádzali z rusínskych dedín východného Slovenska a Podkarpatia vdovy v sprievode bratov i slobodné dievčence vhodné na vydaj pod dohľadom otca a odovzdane čakali. Kupujúcimi boli muži, vdovci potrebujúci ženu pre domácnosť i gazdovstvo, ale aj mládenci zrelí na ženbu. Keď niektorá padla mužovi do oka, bez veľkých okolkov jej navrhol sobáš slovami: “Poď do popa, keď ti treba chlopa.” Kňazi Krásnobrodského kláštora párik hneď aj sobášili. Ženích však musel za nevestu zaplatiť. Knieža Rákoci cenu limitoval, najviac sa mohlo za nevestu pýtať 30 zlatých. Napriek viacnásobnej snahe úradov zakázať predaj žien sa tieto trhy konali až do konca 18. storočia.

## Národnostné zloženie

**1991:**
*Rusíni - 219 (50%)
*Slováci - 144 (32,88%)
*Ukrajinci - 68 (15,53%)
*Rusi - 6 (1,37%)
*Česi - 1 (0,23%)
*Spolu - 438 (100%)

**2001:**
*Rusíni - 234 (57,78%)
*Slováci - 132 (32,59%)
*Ukrajinci - 37 (9,14%)
*Nezistená - 2 (0,49%)
*Spolu - 405 (100%)

**2011:**
*Rusíni - 259 (56,43%)
*Slováci - 136 (29,63%)
*Ukrajinci - 10 (2,18%)
*Ostatné - 7 (1,53%)
*Nezistená - 47 (10,24%)
*Spolu - 459 (100%)

## Referencie

## Pozri aj
* Monastier Zostúpenia Svätého Ducha v Krásnom Brode
* Zoznam kultúrnych pamiatok v obci Krásny Brod

## Iné projekty

## Externé odkazy
* 


Kategória:Obce okresu Medzilaborce
Kategória:Rusínske obce okresu Medzilaborce
Kategória:Gréckokatolícke pútnické miesta
Zubné

**Zubné** () je obec na Slovensku v okrese Humenné.

## Kultúra a zaujímavosti
### Pamiatky
* Gréckokatolícky Chrám zoslania sv. Ducha, jednoloďová barokovo-klasicistická stavba s pravouhlým ukončením presbytéria a predstavanou vežou, z roku 1774. Ide o príklad chrámov projektovaných tereziánskou stavebnou kanceláriou, charakteristických takmer štvorcovou loďou, presbytériom a predstavanou vežou. Obnovou prešiel v roku 1919, keď bol prefasádovaný a v 40. rokoch 20. storočia. Loď je zaklenutá pruskými klenbami, podobne aj presbytérium. Zariadenie chrámu je zo začiatku 20. storočia. Fasády s nárožným zaoblením sú členené lizénami a polkruhovo ukončenými oknami. Veža s nárožným zaoblením je členená 0lizénami a ukončená korunnou rímsou s trojuholníkovými štítmi a zvonovitou helmicou.

## Referencie

## Iné projekty

## Externé odkazy
* 


Kategória:Obce okresu Humenné
Kategória:Rusínske obce okresu Humenné
Oľka (okres Medzilaborce)

**Oľka** je obec na Slovensku v okrese Medzilaborce. Obec vznikla zlúčením Nižnej Oľky a Vyšnej Oľky. V septembri 1944 ju celú vypálili nemeckí vojaci.

## Polohopis
Priemerný stred obce sa nachádza 223 m nad úrovňou mora, v chotári 210 – 460 m. Oľka je lokalizovaná na juhozápade Laboreckej vrchoviny (Nízke Beskydy). Cez Oľku preteká rieka Oľka s prítokmi.

## Politika
Starostom je Vladimír Ščerba.

### Stavby
#### Pomníky
* Pomník padlým II. sv. vojny
* Dom smútku

### Parky
Park v centre obce

### Šport
V obci pôsobí futbalový oddiel TJ Družstevník Oľka. Pôsobia v ObFZ Humenné, je tu družstvo dospelých, dorastencov a žiakov.  

### Pravidelné podujatia
* Kultúrne slávnosti
* 

## Referencie

## Iné projekty

## Externé odkazy
* 


Kategória:Obce okresu Medzilaborce
Kategória:Rusínske obce okresu Medzilaborce
Kategória:Obce vypálené počas druhej svetovej vojny na Slovensku
Brestov nad Laborcom

**Brestov nad Laborcom** () je obec na Slovensku v okrese Medzilaborce.

## Dejiny

Laborczbér, predtým Izbugya-Bresztó
... malá rusínska obec v „ Laborczmentő “ (označuje historický administratívny celok v rámci bývalého Uhorska, tento názov sa používal pre okres alebo obvod, ktorý zahŕňal oblasť pozdĺž rieky Laborec) V tom čase zahŕňala 38 domov a 218 obyvateľov, gréckokatolíckeho vierovyznania, ktorí tu nemajú kostol. Má poštový úrad, telegraf a železničnú stanicu v Laborcradványi (* Radvaň nad Laborcom)
V roku 1434 obec patrila Zbugyaiovcom. V roku 1563 ju na základe kráľovskej dotácie dostali János Pethő a Simon Forgách, v roku 1588 boli ako majitelia zapísaní Gábor Malikóczy a Miklós Malikóczy, v roku 1598 sa ako majitelia uvádzajú Albert Nyárády, Illés Fejér, Győrgy Palocsay, János Bornemisza a vdova po Jánosovi Soósovi. V novších časoch boli majiteľmi rodiny Dessewffy, Zombory a Boronkay a neskôr rodina Szirmay. V súčasnosti tu má väčší majetok Győrgy Szilassy. 
V roku 1873 spustošil obec hladomor. 
História
Prvýkrát sa spomína v roku 1434 ako „Breztow“. V roku 1463 sa v dobových prameňoch spomína ako „Berezthew“. V 16. storočí ju vlastnili Forgáchovci a Pethőovci, neskôr viaceré šľachtické rody. V roku 1715 mala mlyn, 5 obývaných a 4 neobývané domy. V roku 1787 tu žilo v 27 domoch 204 obyvateľov.
Koncom 18. storočia András Vályi napísal: „BRESZTO. Izbugya Breszto. Obec v Zemplínskej župe, ktorej majiteľom je pán Kazintzy, obyvatelia sú katolíci a starousadlíci. Jej hranice sú tenké, hoci niektoré jej majetky sú značné, a svojím výrobným bohatstvom je podobná Čebínom. (*dnešné Čabiny)
V roku 1828 mala 35 domov a 254 obyvateľov. Pred rokom 1920 patrila do okresu Mezőlaborci Zemplínskej župy. V roku 1910 tu žilo 220 obyvateľov, prevažne Rusínov s výraznou nemeckou menšinou. V roku 2001 bolo zo 68 obyvateľov 49 Rusínov a 10 Slovákov. V roku 2011 bolo zo 105 obyvateľov 57 Slovákov, 19 Rusínov a 16 Rómov.

## Referencie

## Iné projekty


Kategória:Obce okresu Medzilaborce
Radvaň nad Laborcom

**Radvaň nad Laborcom** () je obec na Slovensku v okrese Medzilaborce. 

Prvá písomná zmienka pochádza z roku 1379. Obec vznikla v roku 1964 zlúčením Nižnej a Vyšnej Radvane.

Obec mala pridruženú výrobu. Bola tu vybudovaná sušiareň zemiakov a mlieka. Časť obyvateľstva pracovala v podnikoch v Medzilaborciach, Humennom, Košiciach, Snine, Strážskom a inde.

## História
### Nižná Radvaň
Obec je doložená z roku 1470 ako Radvanya, neskôr ako Horbessansky Radvany (1773), Nižná Radvaň (1920); maďarsky Horbokradvány, Laborcradvány. Obec sa spomína v roku 1470 ako zemiansky majetok (Szerdahelyiovci), v roku 1475 patrila Izbugyayovcom, od roku 1550 Drugethovcom a iným, od konca 17. storočia Kazincsyovcom, Szirmayovcom, Desswffyovcom a iným.

V roku 1557 mala obec 8,5 porty, v roku 1715 mlyn, 10 opustených a 17 obývaných domácností, v roku 1787 mala 28 domov a 189 obyvateľov, v roku 1828 mala 20 domov a 155 obyvateľov. Zaoberali sa poľnohospodárstvom a pastierstvom.

Po roku 1918 sa zamestnanie obyvateľstva nezmenilo.

### Vyšná Radvaň
Obec je doložená z roku 1440 ako Radvan, neskôr ako Radwany (1773), Vyšná Radvaň (1920); maďarsky Izbugyaradvány. Obec sa spomína v roku 1440 a 1476 ako majetok Izbugyayovcov.

V roku 1557 mala obec 2 porty, v roku 1715 mlyn, 20 domácností, v roku 1787 mala 61 domov a 387 obyvateľov, v roku 1828 mala 61 domov a 463 obyvateľov. V 19. a 20. storočí patrili tunajšie majetky Andrássyovcom a iným. Obyvatelia boli pastieri, tkáči, kolesári, pracovali v rozsiahlych lesoch, pestovali papriku a šafrán. V 1. svetovej vojne sa v chotári bojovalo.

Za I. ČSR sa obyvateľstvo zaoberalo poľnohospodárstvom a chovom dobytka. V roku 1941 dali do prevádzky parnú pílu, ktorá bola v roku 1950 demontovaná. V rokoch 1943 – 44 sa na píle sústreďovali zajatci, z ktorých sa postupne vytvárali partizánske skupiny.

### Horný Harbok
Obec je doložená z roku 1440 ako Felsewharb. Obec sa spomína v roku 1440 ako zemiansky majetok. Do roku 1598 splynul s Nižnou Radvaňou.

## Občianska a technická vybavenosť obce
* Predajňa potravinárskeho tovaru
* Pohostinné odbytové stredisko 
* Predajňa nepotravinárskeho tovaru 
* Samostatné ambulancie praktického lekára pre dospelých 
* Samostatné ambulancie lekára stomatológa 
* Reštaurácia 
* Pošta
* Knižnica
* Telocvičňa 
* Futbalové ihrisko 
* Rozvodná sieť plynu
* Vlaková stanica s pobočkou ZSSK Cargo 
* Materská škola 
* Základná škola (1-9 roč.)

### Náboženské zloženie obyvateľstva
* Gréckokatolíci 90 % 
* Rímskokatolíci 5 % 
* Pravoslávni
a iné

## Referencie

## Iné projekty

## Externé odkazy
* 

## Zdroj
* 


Kategória:Obce okresu Medzilaborce
Kategória:Rusínske obce okresu Medzilaborce